Priekšlikums Eiropas Parlamenta un Padomes regula, kuru groza Regulu (EK) Nr. 1638/2006, ar ko paredz vispārējos noteikumus Eiropas kaimiņattiecību un partnerības instrumenta izveidošanai /* COM/2008/0308 galīgā redakcija/2 - COD 2008/0095 */





[pic] | EIROPAS KOPIENU KOMISIJA | Briselē, 21.5.2008 COM(2008) 308 galīgā redakcija 2008/0095 (COD) Priekšlikums EIROPAS PARLAMENTA UN PADOMES REGULA, kuru groza Regulu (EK) Nr. 1638/2006, ar ko paredz vispārējos noteikumus Eiropas kaimiņattiecību un partnerības instrumenta izveidošanai (iesniegusi Komisija) PASKAIDROJUMA RAKSTS Ar ierosināto regulu groza 23. pantu Eiropas Parlamenta un Padomes 2006. gada 24. oktobra Regulā (EK) Nr. 1638/2006, ar ko paredz vispārējos noteikumus Eiropas kaimiņattiecību un partnerības instrumenta izveidošanai. Šim grozījumam ir divkāršs mērķis. Pirmkārt, tā mērķis ir precizēt spēkā esošos noteikumus par Kopienas līdzekļiem, ko pārvalda finanšu starpniecības iestādes un kuri ir paredzēti aizdevumu finansēšanai, ieguldīšanai akcijās, garantiju fondos vai ieguldījumu fondos. Pašreizējais teksts ir neskaidrs attiecībā uz iespēju turpināt šādu līdzekļu atkārtotu ieguldīšanu (piemēram, ar apgrozības fonda mehānismu). Resursu atkārtota izmantošana ir vispārpieņemta prakse attiecībā uz darījumiem ar riska kapitālu un aizdevumu finansēšanu. Tādējādi līdzekļus, kas atkal ieplūst no veciem aizdevumiem un ieguldījumiem, var ieguldīt vēlreiz. Tādā veidā šie līdzekļi rada papildu ieguvumu mērķa saņēmējiem un palielina palīdzības ietekmi. Gūt skaidrību šajā jautājumā ir būtiski un steidzami arī tāpēc, ka līdzīgas darbības var veikt saistībā ar Kaimiņattiecību politikas ieguldījumu mehānismu, kurš drīz sāks darboties. Otrkārt, ierosinātais grozījums EIB ļauj Eiropas un Vidusjūras reģiona valstu Ieguldījumu un partnerības instrumenta ( FEMIP ) ietvaros atkārtoti ieguldīt līdzekļus, kas atkal ieplūst no iepriekš veiktām darbībām (atkalieplūde), kas finansētas MEDA ietvaros, un agrākiem finanšu protokoliem ar Alžīriju, Ēģipti, Grieķiju, Jordāniju, Kipru, Libānu, Maltu, Maroku, Sīriju, Tunisiju un Turciju. Atkalieplūde ietver kapitāla atmaksu un no ieguldījumiem gūto peļņu (tostarp procentus, dividendes, peļņu / zaudējumus no līdzdalības pārdošanas un bankas piemērotajiem sodiem). Atkārtotus ieguldījumus veiks šīs regulas ietvaros. 2006. gadā FEMIP pārskatīja. Šis pārskats ietvēra EIB aizdevumus un ES budžeta resursus, ko pārvalda EIB un ko izmanto, lai finansētu riska kapitālu, tehnisko palīdzību, procentu subsīdijas un „īpašos aizdevumus”. Lai pieejamos līdzekļus izmantotu pēc iespējas efektīvāk, Komisija FEMIP paziņojumā[1] ierosināja šīs atkalieplūdes izmantot jaunos darījumos ar riska kapitālu. Ekonomikas un finanšu padome 2006. gada novembrī apstiprināja šo priekšlikumu, kurā uzsvērts, ka FEMIP ir vēl vairāk jāattīsta un jāstiprina. Tā kā iepriekšējās regulās nebija skaidri paredzēta iespēja līdzekļus atkārtoti ieguldīt, pašlaik „atkalieplūdes” iekļauj Kopienas budžetā drīz vien pēc tam, kad saņēmējs tās ir atmaksājis EIB. Saskaņā ar ierosināto grozījumu EIB var atkārtoti ieguldīt šādus līdzekļus FEMIP ietvaros, līdz Komisija nolemj darbību slēgt. Lai apturētu „atkalieplūdes” atmaksu un izvairītos no tā, ka FEMIP ietvaros pieejamie līdzekļi nākotnes darījumiem sarūk, kamēr notiek debates par ierosināto grozījumu, Komisija uzreiz pēc šā priekšlikuma pieņemšanas lūgs EIB līdz ierosinātā grozījuma pieņemšanai, ko veic likumdevēja iestāde, apturēt atmaksas Kopienas budžetā un noguldīt līdzekļus kontā, par kuru maksā procentus. Ja šo grozījumu pieņems, EIB varēs šos līdzekļus atkārtoti ieguldīt. Ja šo grozījumu nepieņems, līdzekļus, kas atrodas EIB kontos (un uzkrātos procentus), nekavējoties atgriež Kopienas budžetā. 2008/0095 (COD) Priekšlikums EIROPAS PARLAMENTA UN PADOMES REGULA, kuru groza Regulu (EK) Nr. 1638/2006, ar ko paredz vispārējos noteikumus Eiropas kaimiņattiecību un partnerības instrumenta izveidošanai EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 179. un 181.a pantu, ņemot vērā Komisijas priekšlikumu, rīkojoties saskaņā ar Līguma 251. pantā noteikto procedūru[2], tā kā: 1. Eiropas Parlamenta un Padomes 2006. gada 24. oktobra Regula (EK) Nr. 1638/2006, ar ko paredz vispārējos noteikumus Eiropas kaimiņattiecību un partnerības instrumenta izveidošanai, izveido sistēmu attiecībā uz Kopienas palīdzību kaimiņvalstīm un Krievijai. 2. Lai veicinātu ieguldījumus infrastruktūrā un privātā sektora attīstību, ir svarīgi, ka Kopienas palīdzību var efektīvi izmantot tādiem pasākumiem kā aizdevumu finansēšanai, ieguldījumiem akcijās, garantijas fondos vai ieguldījumu fondos, ko pārvalda Eiropas Investīciju banka un citi finanšu starpnieki. 3. Šādu pasākumu efektivitāte būs lielāka, ja finanšu starpnieki saistībā ar šādiem pasākumiem atmaksātos līdzekļus varēs atkārtoti ieguldīt jaunos darījumos. 4. Eiropas un Vidusjūras reģiona valstu Ieguldījumu un partnerības instruments ( FEMIP ) ir veiksmīgi virzījis finansējumu Vidusjūras reģionam, izsniedzot aizdevumus privātiem uzņēmumiem un ieguldot infrastruktūrā, lai uzlabotu uzņēmējdarbības vidi. 5. Lai vēl vairāk stiprinātu FEMIP , EIB jāatļauj atmaksātos līdzekļus no darījumiem, kas veikti saskaņā ar pielikumā uzskaitītajām regulām un lēmumiem, atkārtoti ieguldīt Vidusjūras reģiona ārpuskopienas valstīs. 6. Šajā regulā aizdevumu procenti, ieguldījumu dividendes, peļņa un zaudējumi no līdzdalības pārdošanas un piemērotie sodi jāuzskata par Eiropas Investīciju bankas ieguvumu. 7. Tādēļ atbilstīgi jāgroza Regula (EK) Nr. 1638/2006, IR PIEŅĒMUŠI ŠO REGULU. 1. pants Regulu (EK) Nr. 1638/2006 groza šādi. (1) Regulas 23. panta 2. punktu aizstāj ar šādu tekstu: 2. „Katrā atsevišķā gadījumā Komisija pieņem 1. panta īstenošanas noteikumus, jo īpaši attiecībā uz risku sadalīšanu, atlīdzību fondus pārvaldošajai finanšu starpniecības iestādei, fondu izmantošanu, to atkārtotu izmantošanu vai atgūšanu, kā arī darbības slēgšanu.” (2) Regulas 23. pantam pievieno šādu 3. punktu: 3. „Komisija var nolemt, ka Eiropas Investīciju banka kapitāla atmaksu un ieguvumus saskaņā ar pielikumā minētajām regulām un lēmumiem atkārtoti iegulda Vidusjūras reģiona valstīs, uz kurām attiecas šī regula.” 2. pantsStāšanās spēkā Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, […] Eiropas Parlamenta vārdā – Padomes vārdā – priekšsēdētājs priekšsēdētājs […][…] Pielikums Apsvērumā (5) un 1. panta 2. punktā minētās regulas un lēmumi Pirmie finanšu protokoli Padomes 1978. gada 26. septembra Regula (EEK) Nr. 2210/78 par Sadarbības nolīguma noslēgšanu starp Eiropas Ekonomikas kopienu un Alžīrijas Tautas Demokrātisko Republiku (OV L 263, 27.9.1978., 1. lpp.). Padomes 1978. gada 26. septembra Regula (EEK) Nr. 2211/78 par Sadarbības nolīguma noslēgšanu starp Eiropas Ekonomikas kopienu un Marokas Karalisti (OV L 264, 27.9.1978., 1. lpp.). Padomes 1978. gada 26. septembra Regula (EEK) Nr. 2212/78 par Sadarbības nolīguma noslēgšanu starp Eiropas Ekonomikas kopienu un Tunisijas Republiku (OV L 265, 27.9.1978., 1. lpp.). Padomes 1978. gada 26. septembra Regula (EEK) Nr. 2213/78 par Sadarbības nolīguma noslēgšanu starp Eiropas Ekonomikas kopienu un Ēģiptes Arābu Republiku (OV L 266, 27.9.1978., 1. lpp.). Padomes 1978. gada 26. septembra Regula (EEK) Nr. 2214/78 par Sadarbības nolīguma noslēgšanu starp Eiropas Ekonomikas kopienu un Libānas Republiku (OV L 267, 27.9.1978., 1. lpp.). Padomes 1978. gada 26. septembra Regula (EEK) Nr. 2215/78 par Sadarbības nolīguma noslēgšanu starp Eiropas Ekonomikas kopienu un Jordānijas Hašimītu Karalisti (OV L 268, 27.9.1978, 1. lpp.). Padomes 1978. gada 26. septembra Regula (EEK) Nr. 2216/78 par Sadarbības nolīguma noslēgšanu starp Eiropas Ekonomikas kopienu un Sīrijas Arābu Republiku (OV L 269, 27.9.1978., 1. lpp.). Otrie finanšu protokoli Padomes 1982. gada 22. novembra Regula (EEK) Nr. 3177/82 par finansiālās un tehniskās sadarbības protokola noslēgšanu starp Eiropas Ekonomikas kopienu un Alžīrijas Tautas Demokrātisko Republiku (OV L 337, 29.11.1982., 1. lpp.). Padomes 1982. gada 22. novembra Regula (EEK) Nr. 3178/82 par finansiālās un tehniskās sadarbības protokola noslēgšanu starp Eiropas Ekonomikas kopienu un Ēģiptes Arābu Republiku (OV L 337, 29.11.1982., 8. lpp.). Padomes 1982. gada 22. novembra Regula (EEK) Nr. 3179/82 par finansiālās un tehniskās sadarbības protokola noslēgšanu starp Eiropas Ekonomikas kopienu un Jordānijas Hašimītu Karalisti (OV L 337, 29.11.1982., 15. lpp.). Padomes 1982. gada 22. novembra Regula (EEK) Nr. 3180/82 par finansiālās un tehniskās sadarbības protokola noslēgšanu starp Eiropas Ekonomikas kopienu un Libānas Republiku (OV L 337, 29.11.1982., 22. lpp.). Padomes 1982. gada 22. novembra Regula (EEK) Nr. 3181/82 par finansiālās un tehniskās sadarbības protokola noslēgšanu starp Eiropas Ekonomikas kopienu un Marokas Karalisti (OV L 337, 29.11.1982., 29. lpp.). Padomes 1982. gada 22. novembra Regula (EEK) Nr. 3182/82 par finansiālās un tehniskās sadarbības protokola noslēgšanu starp Eiropas Ekonomikas kopienu un Sīrijas Arābu Republiku (OV L 337, 29.11.1982., 36. lpp.). Padomes 1982. gada 22. novembra Regula (EEK) Nr. 3183/82 par finansiālās un tehniskās sadarbības protokola noslēgšanu starp Eiropas Ekonomikas kopienu un Tunisijas Republiku (OV L 337, 29.11.1982., 43. lpp.). Trešie finanšu protokoli Padomes 1987. gada 21. decembra Lēmums 88/30/EEK par finansiālās un tehniskās sadarbības protokola noslēgšanu starp Eiropas Ekonomikas kopienu un Alžīrijas Tautas Demokrātisko Republiku (OV L 22, 27.1.1988., 1. lpp.). Padomes 1987. gada 21. decembra Lēmums 88/31/EEK par finansiālās un tehniskās sadarbības protokola noslēgšanu starp Eiropas Ekonomikas kopienu un Ēģiptes Arābu Republiku (OV L 22, 27.1.1988., 9. lpp.). Padomes 1987. gada 21. decembra Lēmums 88/32/EEK par finansiālās un tehniskās sadarbības protokola noslēgšanu starp Eiropas Ekonomikas kopienu un Jordānijas Hašimītu Karalisti (OV L 22, 27.1.1988., 17. lpp.). Padomes 1987. gada 21. decembra Lēmums 88/33/EEK par finansiālās un tehniskās sadarbības protokola noslēgšanu starp Eiropas Ekonomikas kopienu un Libānas Republiku (OV L 22, 27.1.1988., 25. lpp.). Padomes 1987. gada 21. decembra Lēmums 88/34/EEK par finansiālās un tehniskās sadarbības protokola noslēgšanu starp Eiropas Ekonomikas kopienu un Tunisijas Republiku (OV L 22, 27.1.1988., 33. lpp.). Padomes 1988. gada 30. jūnija Lēmums 88/453/EEK par finansiālās un tehniskās sadarbības protokola noslēgšanu starp Eiropas Ekonomikas kopienu un Marokas Karalisti (OV L 224, 13.8.1988., 32. lpp.). Padomes 1992. gada 16. novembra Lēmums 92/549/EEK par finansiālās un tehniskās sadarbības protokola noslēgšanu starp Eiropas Ekonomikas kopienu un Sīrijas Arābu Republiku (OV L 352, 2.12.1992., 21. lpp.). Ceturtie finanšu protokoli Padomes 1991. gada 19. decembra Lēmums 92/44/EEK par finansiālās un tehniskās sadarbības protokola noslēgšanu starp Eiropas Ekonomikas kopienu un Tunisijas Republiku (OV L 18, 25.1.1992., 34. lpp.). Padomes 1992. gada 16. marta Lēmums 92/206/EEK par finansiālās un tehniskās sadarbības protokola noslēgšanu starp Eiropas Ekonomikas kopienu un Alžīrijas Tautas Demokrātisko Republiku (OV L 94, 8.4.1992., 13. lpp.). Padomes 1992. gada 16. marta Lēmums 92/207/EEK par finansiālās un tehniskās sadarbības protokola noslēgšanu starp Eiropas Ekonomikas kopienu un Ēģiptes Arābu Republiku (OV L 94, 8.4.1992., 21. lpp.). Padomes 1992. gada 16. marta Lēmums 92/208/EEK par finansiālās un tehniskās sadarbības protokola noslēgšanu starp Eiropas Ekonomikas kopienu un Jordānijas Hašimītu Karalisti (OV L 94, 8.4.1992., 29. lpp.). Padomes 1992. gada 16. marta Lēmums 92/209/EEK par finansiālās un tehniskās sadarbības protokola noslēgšanu starp Eiropas Ekonomikas kopienu un Libānas Republiku (OV L 94, 8.4.1992., 37. lpp.). Padomes 1992. gada 16. novembra Lēmums 92/548/EEK par finansiālās un tehniskās sadarbības protokola noslēgšanu starp Eiropas Ekonomikas kopienu un Marokas Karalisti (OV L 352, 2.12.1992., 13. lpp.). Padomes 1994. gada 24. janvāra Lēmums 94/67/EK par finansiālās un tehniskās sadarbības protokola noslēgšanu starp Eiropas Ekonomikas kopienu un Sīrijas Arābu Republiku (OV L 32, 5.2.1994., 44. lpp.). Kipra, Grieķija, Malta un Turcija Padomes 1978. gada 23. novembra Regula (EEK) Nr. 2760/78 par finanšu protokola noslēgšanu starp Eiropas Ekonomikas kopienu un Kipras Republiku (OV L 332, 29.11.1978., 1. lpp.). Padomes 1984. gada 26. marta Regula (EEK) Nr. 787/84 par finansiālās un tehniskās sadarbības protokola noslēgšanu starp Eiropas Ekonomikas kopienu un Kipras Republiku (OV L 85, 28.3.1984., 37. lpp.). Padomes 1990. gada 26. februāra Lēmums 90/153/EEK par finansiālās un tehniskās sadarbības protokola noslēgšanu starp Eiropas Ekonomikas kopienu un Kipras Republiku (OV L 82, 29.3.1990., 32. lpp.). Padomes 1995. gada 30. oktobra Lēmums 95/485/EK par finansiālās un tehniskās sadarbības protokola noslēgšanu starp Eiropas Kopienu un Kipras Republiku (OV L 278, 21.11.1995., 22. lpp.). Padomes 1999. gada 30. marta Lēmums 1999/258/EK par protokola noslēgšanu attiecībā uz termiņa pagarinājumu to līdzekļu izmantošanai, kas paredzēti finansiālās un tehniskās sadarbības ceturtajā protokolā starp Eiropas Kopienu un Kipras Republiku (OV L 100, 15.4.1999., 25. lpp.). Padomes 1978. gada 25. jūlija Lēmums 78/666/EEK par finanšu protokola noslēgšanu starp Eiropas Ekonomikas kopienu un Grieķiju (OV L 225, 16.8.1978., 25. lpp.). Padomes 1976. gada 23. aprīļa Regula (EEK) Nr. 939/76 par finanšu protokola un protokola, ar ko paredz dažus noteikumus saistībā ar līgumu, ar ko izveido asociāciju starp EEK un Maltu, noslēgšanu (OV L 111, 28.4.1976., 1. lpp.). Padomes 1986. gada 7. jūlija Regula (EEK) Nr. 2458/86 par finansiālās un tehniskās sadarbības protokola noslēgšanu starp Eiropas Ekonomikas kopienu un Maltas Republiku (OV L 216, 5.8.1986., 1. lpp.). Padomes 1989. gada 12. jūnija Lēmums 89/378/EEK par finansiālās un tehniskās sadarbības protokola noslēgšanu starp Eiropas Ekonomikas kopienu un Maltu (OV L 180, 27.6.1989., 46. lpp.). Padomes 1995. gada 30. oktobra Lēmums 95/484/EK par finansiālās un tehniskās sadarbības protokola noslēgšanu starp Eiropas Kopienu un Maltas Republiku (OV L 278, 21.11.1995., 14. lpp.). Padomes 1999. gada 30. marta Lēmums 1999/259/EK par protokola noslēgšanu attiecībā uz termiņa pagarinājumu to līdzekļu izmantošanai, kas paredzēti finansiālās un tehniskās sadarbības ceturtajā protokolā starp Eiropas Kopienu un Maltas Republiku (OV L 100, 15.4.1999., 31. lpp.). Padomes 1979. gada 5. marta Lēmums 79/281/EEK par finanšu protokola noslēgšanu starp Eiropas Kopienu un Turciju (OV L 067, 17.3.1979., 14. lpp.). Horizontālās regulas Padomes 1986. gada 22. decembra Regula (EEK) Nr. 3973/86 par finansiālās un tehniskās sadarbības protokola, kas noslēgts starp Kopienu un Alžīriju, Maroku, Tunisiju, Ēģipti, Libānu, Jordāniju, Sīriju, Maltu un Kipru, piemērošanu (OV L 370, 30.12.1986., 5. lpp.). Padomes 1992. gada 29. jūnija Regula (EEK) Nr. 1762/92 par to finansiālās un tehniskās sadarbības protokolu īstenošanu, kas noslēgti starp Kopienu un Vidusjūras ārpuskopienas valstīm (OV L 181, 1.7.1992., 1. lpp.). Padomes 1992. gada 29. jūnija Regula (EEK) Nr. 1763/92 par finansiālo sadarbību attiecībā uz visām Vidusjūras ārpuskopienas valstīm (OV L 181, 1.7.1992., 22. lpp.). Padomes 1996. gada 23. jūlija Regula (EK) Nr. 1488/96 par finansiāliem un tehniskiem pasākumiem ( MEDA ) ekonomikas un sociālo struktūru reformu atbalstam Eiropas un Vidusjūras reģiona partnerattiecībās (OV L 189, 30.7.1996., 1. lpp.). Regulā jaunākie grozījumi izdarīti ar Regulu (EK) Nr. 2112/2005. FINANŠU PĀRSKATS TIESĪBU AKTU PRIEKŠLIKUMIEM, KAS FINANSIĀLI IETEKMĒ VIENĪGI BUDŽETA IEŅĒMUMUS 1. PRIEKŠLIKUMA NOSAUKUMS Eiropas Parlamenta un Padomes Regula, ar kuru groza Regulu (EK) Nr. 1638/2006, ar ko paredz vispārējos noteikumus Eiropas kaimiņattiecību un partnerības instrumenta izveidošanai. 2. Budžeta pozīcijas 8 1. nodaļa – Komisijas piešķirtie aizdevumi, 8 1 0. pants – Kapitāla atmaksas un procenti attiecībā uz īpašiem aizdevumiem un riska kapitālu, kas piešķirts sadarbības ietvaros finanšu jomā ar Vidusjūras reģiona ārpuskopienas valstīm. Summa, kas attiecīgajā gadā (2008.) iekļauta budžetā: EUR 26 070 788 3. FINANSIĀLĀ IETEKME ( Priekšlikumam nav finansiālas ietekmes X Priekšlikumam nav finansiālas ietekmes uz izdevumiem, taču ir finansiāla ietekme uz ieņēmumiem, proti, šāda: (miljonos EUR 1 zīme aiz komata) (miljonos EUR 1 zīme aiz komata) Budžeta pozīcija | 8. sadaļa | Aizņēmumu un aizdevumu operācijas | 8 1. nodaļa | Komisijas piešķirtie aizdevumi | 8 1 0. pants | Kapitāla atmaksas un procenti attiecībā uz īpašiem aizdevumiem un riska kapitālu, kas piešķirts sadarbības ietvaros finanšu jomā ar Vidusjūras reģiona ārpuskopienas valstīm | EUR 35 (provizorisks aprēķins) | Stāvoklis pēc darbības | [n+1] | [n+2] | [turpmākie gadi-] | 8 1 0. pants | p.m. | p.m. | p.m. | * Iepriekš sniegtajā tabulā norādītie skaitļi jāuzskata par aptuvenām aplēsēm. To, kas ir atmaksāts pirms šā priekšlikuma apstiprināšanas, 2008. gadā atkārtoti neieguldīs FEMIP ietvaros. Jāatzīmē, ka ir ļoti grūti veikt precīzas aplēses, jo daļa no atkalieplūdēm, ko rada darījumi ar riska kapitālu, ir ļoti svārstīgas šā instrumenta riskantās dabas dēļ. Ierosinātā 3. punkta pievienošana 23. pantam ļauj Komisijai pieņemt lēmumu, kas ļautu EIB atkārtoti ieguldīt līdzekļus, kas saņemti kā MEDA ietvaros veikto operāciju un iepriekšējo finanšu protokolu par sadarbību ar Vidusjūras reģiona valstīm atmaksa. Tā rezultātā šādu līdzekļu atmaksu Kopienas budžetā atliks uz vēlāku laiku un līdzekļus turpinās izmantot, lai veicinātu ieguldījumus infrastruktūrā un privātā sektora attīstību Vidusjūras reģionā. 4. KRĀPŠANAS APKAROŠANAS PASĀKUMI Kopienas finanšu interešu aizsardzība un cīņa pret krāpšanu un nelikumībām ir neatņemama EKPI regulas sastāvdaļa. EuropeAid sadarbības biroja ĢD veiks EKPI līdzekļu izlietošanas administratīvo uzraudzību saistībā ar pasākumiem, uz kuriem attiecas šis grozījums. Ja par to vēl nav noslēgts līgums, šādu līgumu noslēgs ar finanšu starpniekiem, kas ir atbildīgi par to Kopienas līdzekļu pārvaldību, kas ietver visus EKPI regulas jaunajā 23. panta 2. punktā norādītos aspektus. Šādā līgumā būs skaidri noteikta saskaņā ar pasākumiem atļauto izdevumu uzraudzība, kā arī finanšu kontrole, ko veic Komisija, tostarp Eiropas Birojs Krāpšanas apkarošanai ( OLAF ), un revīzijas, ko veic Revīzijas palāta, ja nepieciešams, uz vietas. Finanšu starpniekiem lūgs pilnvarot Komisiju ( OLAF ) veikt pārbaudes un apskates uz vietas saskaņā ar Padomes 1996. gada 11. novembra Regulu ( Euratom , EK) Nr. 2185/96 par pārbaudēm un apskatēm uz vietas, ko Komisija veic, lai aizsargātu Eiropas Kopienu finanšu intereses pret krāpšanu un citām nelikumībām. [1] Komisijas paziņojums Padomei – Eiropas un Vidusjūras reģiona valstu Ieguldījumu un partnerības instrumenta ( FEMIP ) novērtējums un nākotnes iespējas (COM (2006) 592 galīgā redakcija, 17.10.2006.). [2] Eiropas Parlamenta […] atzinums un Padomes […] Lēmums.